**Să-ți gust sărutul, să mă îmbăt de tine**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să-ți gust sărutul, să mă îmbăt de tine

Uit greu vraja nopților duioase,

Trăirile novicelor iubiri,

Dar vreau să uit fricile rămase

Și tristețile ascunse-n despărțiri.

Anii au fugit și am strâns din dinți,

Crezând ades, mă amăgeam din nou,

Mă-ncurajam și mă rugam la sfinți

Să îmi trimită-n suflet un cadou.

Au fost dorințe, vagi speranțe seci,

Primeam cadouri doar de la părinți,

Am hoinărit haihui printre poteci

Cutreierate-n anii mei cărunți.

Îmi este greu să cred c-ai apărut,

Printre încercări trăite-n taină

Dorința s-a împlinit,... tu m-ai vrut!

Și îmi ești aproape, ca o haină.

Am căpătat mai mult decât speram,

Simțeam că și vremea noastră vine,

Să-ți gust sărutul, adesea-mi doream,

Din licoarea lui, să mă-mbăt de tine.

Autor: Gabriel Stănciulescu